|  |  |  |
| --- | --- | --- |
|  | | |
| Keskkonnaamet  info@keskkonnaamet.ee  Roheline 64  80010, Pärnu |  | Teie 27.06.2023 nr 6-3/23/12544-3 |
| Meie 05.07.2023 nr 9.3-4/23/4291-2 |
| **Seisukoht Orava IV lubjakivikarjääri keskkonnaloa taotluse keskkonnamõju hindamise programmi kohta** |  |  |
| Küsisite Terviseameti lääne regionaalosakonna seisukohta Orava IV lubjakivikarjääri keskkonnaloa taotluse keskkonnamõju hindamise programmi kohta.  OÜ Aigren esitas Keskkonnaametile keskkonnamõju hindamise ja keskkonnajuhtimissüsteemi seaduse (edaspidi *KeJHS*) § 15¹ kohase menetluse läbiviimiseks keskkonnaloa taotluse menetluse nr M-118712 raames keskkonnamõju hindamise (edaspidi *KMH*) programmi eelnõu, mille koostaja on Maves OÜ.  Taotletav Orava IV lubjakivikarjääri mäeeraldis asub Rapla maakonnas Märjamaa vallas Ülejõe külas Orava katastriüksusel (50401:005:0056), maa sihtotstarve on 100% maatulundusmaa. Kavandatava tegevuse eesmärgiks on ehituslubjakivi ja -kruusa kaevandamine Orava IV lubjakivikarjääri mäeeraldisel. Taotletava mäeeraldise pindala on 12,52 ha ja mäeeraldise teenindusmaa pindala on 12,71 ha. Taotletava mäeeraldisega piirneb põhjasuunas Orava III lubjakivikarjääri mäeeraldis, läänesuunas Orava lubjakivikarjääri mäeeraldis ning mäeeraldisega kattub Orava II kruusakarjääri mäeeraldis.  KMH käigus hinnatakse:   * kavandatava tegevuse mõju piirkonna veerežiimile koosmõjus teiste maardla mäeeraldistega; * müra- ja vibratsioonitasemeid ning nende vastavust keskkonnaministri 16.12.2016 määruses nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“ ja sotsiaalministri 17.05.2002. a määruses nr 78 „Vibratsiooni piirväärtused elamutes ja ühiskasutusega hoonetes ning vibratsiooni mõõtmise meetodid“ toodud piirväärtustele. Samuti antakse hinnang koosmõjust maardla teiste mäeeraldistega; * tegevusega kaasneva tolmu tekke ja levikuulatust võttes arvesse ka teiste Orava maardla mäeeraldiste tegevust; * kavandatava tegevusega kaasnevat mõju ja selle olulisust inimeste tervisele, heaolule ja varale välisõhu kvaliteedi, müra ja vibratsiooni leviku ning põhjaveele avalduva mõju hindamise kaudu; * mõju taimedele, loomadele, kaitstavatele loodusobjektidele, sh Natura 2000 võrgustiku alale; * mõju kliimamuutustele.   **Terviseameti lääne regionaalosakond on tutvunud Orava IV lubjakivikarjääri keskkonnaloa taotluse KMH programmiga ning teatab, et täiendavaid ettepanekuid KMH programmile ja ekspertrühma koosseisule ei ole.**  Lugupidamisega | | |
| (allkirjastatud digitaalselt)  Reelika Tammai  vaneminspektor (keskkonnatervis)  menetlusgrupi juhi ülesannetes |  |  |

Reelika Tammai 5557 2382

reelika.tammai@terviseamet.ee